Bălan (Sălaj)

Bălan [bəlan] (hungare  aŭ Balásháza, germane Blasenkirchen) estas komunumo en Rumanio en la distrikto Sălaj, oriente de la urbo Zalău. Ĝi situas apud la rivero Almaș (kies nomo signifas "poma"), alfluanto de Someș. Administre apartenas al ĝi la vilaĝoj Bălan, Chechiș, Chendrea, Gălpâia kaj Gâlgău Almașului.

Ĝia unua mencio estas el 1399. Ĝis la Trianona traktato en 1919 kaj inter Dua Viena Arbitracio en 1940 kaj Ŝtatrenverso en Rumanio de 1944, ĝi apartenis al Hungario, al Szilágy. En 1910 Almásbalázsháza havis 1 495 loĝantojn (rumanoj), en 1956 1 190.

Laŭ la germana Vikipedio, la nomo Bălan venas de Balan, kiu, onidire, origine estis kromnomo por blondharaj homoj. La hungara nomo Almásbalázsháza apartenas la pluraj hungaraj loknomoj kun la ero almás, kiu signifas "pomo".

En Bălan troviĝas tri lignaj preĝejoj, kiuj estis nomitaj historiaj monumentoj de la rumana registaro: en Bălan Josan (de 1695), en Bălan Cricova (1848) kaj en la monaĥejo de Bălan (19-a jarcento). Ankaŭ la naturrezervejo Grădina Zmeilor de 3 hektaroj kaj la neolitika setlejo de la Criș kulturo (konata ankaŭ kiel Körös-kulturo), en Chendrea, troviĝas en la komunumo.

 Bildaro 

 Fontoj 
 Magyar nagylexikon, 1–18, 1993–2004, Budapest

 Eksteraj ligiloj 

 Popolnombrado 2002 
 Mapo de la distrikto 

Kategorio:Komunumoj de distrikto Sălaj
Kategorio:Vilaĝoj de distrikto Sălaj
Kategorio:Vilaĝoj de Rumanio
Kategorio:Distrikto Sălaj